a) Els organismes, les entitats i les empreses públiques integrats en l'estructura de l'Estat, de les comunitats autònomes, dels municipis, de les comarques i d'altres ens públics territorials o institucionals, incloses les corporacions de dret públic, resten exempts de les taxes que graven la prestació dels serveis a què fa referència l'article 389 si presenten la sol·licitud del servei gravat en el marc de la prestació d'un servei públic.
b) Resten exemptes de les taxes que graven la prestació dels serveis a què fa referència l'article 389 les persones jurídiques sense ànim de lucre que estiguin acreditades davant el Departament de Medi Ambient i Habitatge i que tinguin entre les finalitats de llurs estatuts la protecció del medi ambient en general o d'algun dels seus elements en particular i desenvolupin llur activitat en l'àmbit territorial afectat per les actuacions administratives que exerceix l'Agència Catalana de l'Aigua.
c) Resten exempts de les taxes que graven la prestació dels serveis a què fa referència l'article 389 els particulars que sol·licitin autorització per a treballs forestals en zona de domini públic hidràulic, sempre que la sol·licitud del servei que és gravat es presenti en relació amb actuacions que, a criteri de l'Agència Catalana de l'Aigua, permetin millorar l'estat ambiental de la zona i ordenar hidràulicament aquest àmbit fluvial.
d) Els procediments de revisió de concessions, de renúncia de concessions i autoritzacions, de revocació d'autoritzacions i de constitució de comunitats d'usuaris resten exempts de taxa.
Així mateix, resten exempts de taxa els procediments de declaració de caducitat de concessions, llevat que es sol·liciti la rehabilitació de la concessió, cas en què s'aplica la quota que correspongui d'acord amb el que estableixen les lletres a, b, c i d de l'apartat 1 de l'article 393.
e) Resta exempt de taxa el procediment d'autorització de manteniment o neteja de lleres instat per particulars en domini públic hidràulic i zona de policia i sempre que no existeixi un aprofitament de materials resultants en benefici propi.
Els organismes i les entitats integrats en l'estructura de l'Estat, de les comunitats autònomes, dels municipis, de les comarques i d'altres ens públics territorials o institucionals resten exempts de les taxes que graven la prestació dels serveis a què fa referència l'article 389 si presenten la sol·licitud del servei gravat en el marc de la prestació d'un servei públic.
Resten exempts de les taxes que graven la prestació dels serveis indicats per l'article 389 els organismes i les entitats integrats en l'estructura de l'Estat, les comunitats autònomes, els municipis, les comarques i altres ens públics territorials o institucionals, quan la sol·licitud del servei gravat sigui presentada pels esmentats ens en el marc de la prestació d'un servei públic.
Són exempts de les taxes que graven la prestació de serveis relacionats en els apartats a i b de l'article 390:
a) Els organismes i les entitats integrats en l'estructura de l'Estat, les comunitats autònomes o altres ens públics territorials o institucionals quan la sol·licitud del servei gravat la presentin aquests ens en el marc de la prestació d'un servei públic.
b) Els particulars que sol·licitin autorització per treballs forestals en zona de domini públic hidràulic, sempre que la sol·licitud del servei que és gravat la presentin en relació amb actuacions que, a criteri de l'Administració hidràulica, permetin millorar l'estat qualitatiu ambiental de la zona i ordenar hidràulicament aquest àmbit fluvial, o bé puguin ésser qualificades de model d'explotació forestal sostenible, d'acord amb la normativa vigent.
Són exempts d'aquesta taxa els organismes i les entitats integrats en l'estructura de l'Estat, les comunitats autònomes o altres ens públics territorials o institucionals quan la sol·licitud del servei que és gravat per aquesta taxa la presentin aquests ens en el marc de la prestació d'un servei públic.